ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

GFPT แตกพาร์ปันผล
บริษัท จีเอฟพีที (GFPT) แจ้งว่า คณะกรรมการบริษัทมีมติอนุมัติให้จ่ายเงินปันผลในอัตราหุ้นละ 2.50 บาท คิดเป็นเงินทั้งสิ้น 313.45 ล้านบาท ให้แก่ผู้ถือหุ้นที่มีชื่อในทะเบียนวันที่ 9 เม.ย.นี้ และกำหนดจ่ายเงินวันที่ 6 พ.ค. 2553 พร้อมอนุมัติให้เปลี่ยนแปลงมูลค่าหุ้นของบริษัทที่ตราไว้ (พาร์) จากเดิมหุ้นละ 10 บาท เป็นหุ้นละ 1 บาท คาดน่าจะมีผลสมบูรณ์ตามกฎหมายภายในเดือนพ.ค. 2553
ด้านผลการดำเนินงานปี 2552 มีกำไรสุทธิ 1,067.59 ล้านบาท คิดเป็นกำไรหุ้นละ 8.51 บาท ใกล้เคียงกับปี 2551 กำไรสุทธิ 1,076.06 ล้านบาท หรือ 8.58 บาทต่อหุ้น 
PDI แจกบำเหน็จกรรมการ
คณะกรรมการบริษัท ผาแดงอินดัสทรี (PDI) อนุมัติจ่ายเงินปันผลประจำปี 2552 ในอัตราหุ้นละ 0.92 บาท เป็นเงินรวม 207.92 ล้านบาท ให้แก่ผู้ถือหุ้นที่มีชื่อในทะเบียนวันที่ 7 พ.ค. กำหนดจ่ายภายในวันที่ 20 พ.ค. 2553 และอนุมัติจ่ายเงินบำเหน็จแก่กรรมการประจำปี 2552 ตามหลักเกณฑ์เดิมคือ ไม่เกิน 1% ของเงินปันผล 
CSL แจกปันผล 8%
บริษัท ซีเอส ล็อกซอินโฟ (CSL) มีกำไรสุทธิในงวดปี 2552 จำนวน 287.26 ล้านบาท กำไรสุทธิต่อหุ้น 0.49 บาท เพิ่มขึ้น 77% จากปีก่อน คณะกรรมการจึงมีมติให้จ่ายเงินปันผลอีกหุ้นละ 0.27 บาท คิดเป็นเงินทั้งสิ้น 158.67 ล้านบาท และรวมทั้งปีแจกหุ้นละ 0.41 บาท เป็นเงินรวม 240.29 บาท ทั้งนี้เงินปันผลงวดนี้เป็นอัตราผลตอบแทน 8.28% เทียบกับราคาหุ้นที่ 3.26 บาท
ไออาร์พีซีพลิกมีกำไรกว่า 5 พันล้านบาท
บริษัท ไออาร์พีซี ประกาศจ่ายเงินปันผลอีกหุ้นละ 0.10 บาท ให้แก่ผู้ถือหุ้นที่มีชื่อในทะเบียนวันที่ 22 เม.ย.นี้ หลังจากจ่ายเงินปันผลระหว่างกาลแล้วหุ้นละ 0.08 บาท รวมทั้งปีแจกหุ้นละ 0.18 บาท รวมเป็นเงิน 3,637 ล้านบาท หรือสัดส่วนคิดเป็น 67.17% ของกำไรสุทธิปี 2552 
ทั้งนี้ ในปี 2552 บริษัทมีกำไรสุทธิ 5,415.49 ล้านบาท หรือหุ้นละ 0.27 บาท พลิกจากปี 2551 ขาดทุนสุทธิ 18,261.86 ล้านบาท คิดเป็น 0.93 บาท